**И Н Ф О Р М А Ц И Я**

**КЪМ ОТЧЕТА ЗА КАСОВОТО ИЗПЪЛНЕНИЕ**

**НА БЮДЖЕТА НА ОБЩИНА ВЕЛИКО ТЪРНОВО**

**КЪМ 31.12.2021 ГОДИНА**

Бюджетът на Община Велико Търново за 2021 година е приет с Решение № 481 от 25.02.2021 г. по приходната и разходната част в размер на 112 855 376 лева, в това число:

- приходи и разходи за делегирани от държавата дейности в размер на 67 590 382 лева;

- местни приходи и разходи за местни и дофинансирани държавни дейности в размер на 45 264 994 лева.

На основание чл. 127, ал. 3 от ЗПФ със средства от „Специален фонд за инвестиции и дълготрайни активи“ се финансират капиталови разходи в размер на 486 834.

На основание чл. 127, ал. 2 от ЗПФ с постъпления от продажба на нефинансови активи се предвижда финансиране на собствено участие по Европейски проекти и Други програми за финансиране на проекти на социалната и техническа инфрастурктура - 126 000 лева и погасяване на ползван кредит с „Фонд за органите на местното самоуправление в България - ФЛАГ” ЕАД, с цел реализацията на проект: „Развитие на модерна образователна инфраструктура в град Велико Търново„ - финансиране на собствено участие на Община Велико Търново – 174 000 лева.

Съгласно Решение № 481/25.02.2021 г. на Великотърновски общински съвет Инвестиционната програма на Община Велико Търново за 2021 година e в размер на 33 076 933 лева, както следва:

- 2 140 000 лева целева субсидия от РБ;

- 486 834 лева от Приватизация;

- 1 152 276 лева от собствени бюджетни средства на Община Велико Търново;

- 426 113 лева от Преходен остатък по Бюджета;

- 13 229 311 лева от Сметки за средства от ЕС и Други международни програми и проекти;

- 9 384 963 лева от Преходен остатък от целеви трансфери от ЦБ и други;

- 6 257 436 лева от Други извънбюджетни средства;

Одобрени са и предстоящи инвестиционни намерения на Община Велико Търново за 2021 година.

На основание чл. 52, ал. 1 от ЗПФ бюджетните взаимоотношения на общинския бюджет с централния бюджет включват:

1. Трансфери за:

а) обща субсидия за финансиране на делегираните от държавата дейности;

б) местни дейности, включително обща изравнителна субсидия;

в) целева субсидия за капиталови разходи;

г) други целеви разходи;

д) финансови компенсации от държавата;

Съгласно чл. 50 от ЗДБРБ за 2021 година Бюджетните взаимоотношения между централния бюджет и бюджета на община Велико Търново са както следва:

- Общата субсидия за финансиране на делегираните от държавата дейности за 2021 година - 59 220 915 лева;

- Трансфери за местни дейности - 2 264 800 лева, в т.ч. 484 900 лева за зимно поддържане и снегопочистване;

- Целевата субсидия за капиталови разходи – 2 140 000 лева.

На основание чл. 45, ал. 1, т. 1 от ЗПФ общинският бюджет включва приходи от:

а) местни данъци - при условия, ред и в граници, установени със закон;

б) такси - при условия и по ред, установени със закон;

в) услуги и права, предоставяни от общината;

г) разпореждане с общинска собственост;

д) глоби и имуществени санкции;

е) лихви и неустойки;

ж) други постъпления;

з) помощи и дарения;

Съгласно Решение №481/25.02.2021 г. на Великотърновски общински съвет в Бюджета на Община Велико Търново за 2021 година са определени:

- Данък върху недвижимите имоти - през 2021 година размерите на данъка са запазени. Предприети са действия за увеличение на принудително събраните средства, както и недобори от минали години. Продължават усилията по въвеждане в експлоатация на жилищни и нежилищни имоти. Към 31.12.2021 година постъпленията от този данък са в размер на 6 101 030 лева.

- Такса битови отпадъци - през 2021 година размерите на таксата са запазени. Приета е План-сметка за необходимите разходи на община Велико Търново с Решение № 423/17.12.2020 г. на ВТОБС, съгласно чл. 66, ал. 1 от ЗМДТ за 2021 г. Към 31.12.2021 година приходът от такса битови отпадъци е в размер на 7 483 897 лева.

- Данък върху превозните средства - размерът на данъка се определя от общината въз основа на данни от регистъра на пътните превозни средства. Към 31.12.2021 година приходът от този данък е 4 507 541 лева.

- Данък при придобиване на имущество по дарения и възмезден начин – при планиране на този приход се наблюдава състоянието на пазара на движими и недвижими имоти. Към 31.12.2021 год. приходът е в размер на 4 791 245 лева.

- Окончателен годишен патентен данък и данък върху таксиметров превоз на пътници – изпълнението към 31.12.2021 година е 196 550 лева, в т.ч. данък върху таксиметров превоз на пътници – 105 008 лева.

- Туристически данък - отчетът към 31.12.2021 г. е 141 025 лева.

В съответствие с чл. 45, ал. 1, т. 2 от ЗПФ общинският бюджет включва разходи за делегирани от държавата и за местни дейности, както и във функционален разрез съгласно единната бюджетна класификация, за:

а) персонал;

б) издръжка;

в) лихви;

г) помощи и обезщетения за домакинства;

д) текущи субсидии;

е) капиталови разходи.

Бюджетите за делегираните от държавата дейности не могат да бъдат по-ниски от определените в чл. 51 от ЗДБРБ за 2021 средства.

Съгласно чл.71 от Закона за публичните финанси, стандартите за делегираните от държавата дейности с натурални и стойностни показатели за 2021 г. са определени с Решение на Министерски съвет № 790 от 30 октомври 2020 година.

На основание чл. 56 от Закона за публичните финанси, Бюджетът на Община Велико Търново е изменян съгласно писма на Министерство на финансите както следва:

С писмо № ФО-5/28.01.2021 година на Министерство на финансите са увеличени бюджетните взаимоотношения с ЦБ с получени от общини трансфери за други целеви разходи в размер на 13 523 лева. Средствата са целеви, за аванс в размер на 50 на сто от одобрения съгласно Приложение № 8 към чл. 16, ал. 1 от ПМС № 408/2020 г. допълнителен трансфер по бюджета на общината за покриване на част от транспортните разходи, извършвани по сключени договори за доставка на хляб и основни хранителни продукти за 2020 г. в планински и малки селища с население до 500 жители (без курортите). Промяната е отразена по бюджета на Община Велико Търново във функция VIII „Икономически дейности и услуги“, делегирана от държавата дейност 898 „Други дейности по икономиката“.

С писмо № ФО-6/28.01.2021 година на Министерство на финансите е увеличена общата субсидия в размер на 43 450 лева. Средствата предоставят за увеличение на стойностния показател на стандарта за финансиране на библиотеките с регионален характер, съгласно чл. 20 от ПМС 408/2020 г.

С писмо № ДПРС–1/10.02.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 335 319 лева, както следва: 63 812 лв. за субсидии за превоз на пътници по нерентабилни линии във вътрешноградския транспорт и транспорта в планински и други райони; компенсации за транспорт за деца и ученици – 54 171 лв.; компенсации за пътувания по вътрешноградския и междуселищния автомобилен транспорт – 217 336 лв.

С писмо № ФО-12/11.02.2021 година на Министерство на финансите са увеличени трансферите за други целеви разходи в размер на 9 808 лева. Допълнителните трансфери са предназначени за покриване на разходите за обслужването от банките на операциите на бюджетните организации по събирането на приходи и други постъпления чрез картови плащания по чл. 4, ал. 1 от Закона за ограничаване на плащанията в брой, в изпълнение на чл.27, ал.1, т.4 от ПМС №408/2020 г.

С писмо ФО-13/19.02.2021 г. на Министерство на финансите е увеличена общата субсидия за държавни дейности в размер на /+/ 316 217 лева. Средствата са предназначени за финансиране на дейности по НП „Изграждане на училищна STEM среда“.

С писмо № ФО-22/19.03.2021 година на Министерство на финансите е увеличена общата субсидия за държавни дейности в размер на 59 057 лева. Средствата са за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ДПРС–2/09.04.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 175 052 лева, както следва: 63 812 лв. за субсидии за превоз на пътници по нерентабилни линии във вътрешноградския транспорт и транспорта в планински и други райони; компенсации за транспорт за деца и ученици – 54 191 лв.; 57 049 за превоз на служители, ползващи право на безплатно пътуване при изпълнение на служебните си задължения.

С писмо № ФО-25/19.04.2021 година на Министерство на финансите са увеличени трансферите за други целеви разходи в размер на 12 046 лева. Допълнителните разходи са предназначени за възстановяване на фактически изплатените средства за присъдена издръжка за първото тримесечие на 2021 година на Община Велико Търново въз основа представена справка.

С писмо №ФО-26/19.04.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 265 лева, които представляват възстановени средства на Община Велико Търново за фактически изплатени средства за пътни разходи на правоимащи болни през първото тримесечие на 2021 г.

С писмо № ФО-28/22.04.2021 г. на Министерство на финансите е увеличена общата субсидия за държавни дейности в размер на /+/ 524 558 лева. Корекцията е във връзка с промяна на натуралните показатели във функция „Образование“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-29/22.04.2021 година на Министерство на финансите е увеличена общата субсидия за държавни дейности в размер на 74 580 лева. Допълнителните разходи са предназначени за изплащане на стипендии. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № 04-18-143/23.04.2021 г. на Министерство на финансите е увеличена общата субсидия за държавни дейности в размер на 365 860 лева. Корекцията е във връзка с откриване на Кризисен център в гр. Велико Търново, жк. „Бузлуджа“ , ул. Драган Цончев“.

С писмо № ФО-30/23.04.2021 година на Министерство на финансите е увеличена общата субсидия за държавни дейности в размер на 84 950 лева. Допълнителните разходи са по Постановление № 150 на Министерски съвет от 2021 г. за одобряване на допълнителни трансфери по бюджетите на общините за 2021 г. за работа с деца и ученици от уязвими групи в детските градини и училищата и за допълнително финансиране за издръжка на паралелки за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-31/27.04.2021 година на Министерство на финансите са увеличени трансферите за други целеви разходи в размер на 56 200 лева. Допълнителните разходи са предназначени за компенсация на намалението в приходите от данък върху таксиметров превоз на пътници. Промяната е отразена по бюджета на Общината дейности и разходни параграфи.

С писмо № ФО-32/29.04.2021 г. на Министерство на финансите е увеличена общата субсидия за държавни дейности в размер на /+/ 11 777 лева. Корекцията е във връзка с промяна на натуралните показатели във функция „Здравеопазване“. Промяната е отразена по бюджета на Общината в съответните делегирани от държавата дейности и разходни параграфи във функция „Здравеопазване“.

С писмо № ФО-36/04.06.2021 година на Министерство на финансите е увеличена общата субсидия за държавни дейности в размер на 358 565 лева. Допълнителните разходи са предназначени за закупуване на познавателни книжки, учебници, достъп до електронно четими учебници, учебни комплекти и учебни помагала за децата и учениците от I до VII клас включително в общински детски градини и училища през 2021 година. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-37/04.06.2021 година на Министерство на финансите е увеличена общата субсидия за държавни дейности в размер на 7 695 лева. Допълнителните разходи са предназначени за изплащане на стипендии по Програмата на мерките за закрила на деца с изявени дарби от държавни, общински и частни училища през 2021 година. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-38/14.06.2021 година на Министерство на финансите е увеличена общата субсидия за държавни дейности в размер на 28 800 лева. Средствата са за одобряване на национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-42/02.07.2021 година на Министерство на финансите е увеличена общата субсидия за държавни дейности в размер на 1 215 лева. Допълнителните разходи са предназначени за изплащане на стипендии. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-43/ 15.07.2021 г. на Министерство на финансите са увеличени бюджетните взаимоотношения с ЦБ с получени от общини трансфери за други целеви разходи в размер на 50 311 лева. Средствата са целеви по ПМС №207/29.06.2021 г. за непредвидени и/или неотложни разходи за предотвратяване, овладяване и преодоляване на последиците от бедствия. Промяната е отразена по бюджета на Община Велико Търново във функция ІІ „Отбрана и сигурност“, делегирана от държавата дейност 284 „Ликвидиране на последиците от стихийни бедствия и производствени аварии“.

С писмо № ФО-44/16.07.2021 година на Министерство на финансите е увеличена общата субсидия за държавни дейности в размер на 197 685 лева. Средствата са за одобряване на допълнителни разходи за финансово осигуряване на дейности по Национална програма „Оптимизиране на вътрешната структура на персонала“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-45/16.07.2021 година на Министерство на финансите е увеличена общата субсидия за държавни дейности в размер на 2 160 лева. Допълнителните разходи са предназначени за изплащане на стипендии по Програмата на мерките за закрила на деца с изявени дарби от държавни, общински и частни училища през 2021 година. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-49/27.07.2021 година на Министерство на финансите е намалена целевата субсидия за капиталови разходи с (-) 522 579 лева като със същите са увеличени трансферите за други целеви разходи (+) 522 579 лева. Със средствата от целевият трансфер се финансират разходи на общината за извършване на неотложни текущи ремонти, съгласно решението на Общинският съвет. Промяната е отразена по бюджета на Общината като в съответната дейност се увеличават по план разходите по § 10-30 „ текущ ремонт“ и се намалява резерва по § 00-98 „ Резерв за непредвидени и неотложни разходи“ .

С писмо № ФО-51/30.07.2021 година на Министерство на финансите са увеличени трансферите за други целеви разходи в размер на 7 980 лева. Допълнителните разходи са предназначени за възстановяване на фактически изплатените средства за присъдена издръжка за второто тримесечие на 2021 година на Община Велико Търново въз основа представена справка.

С писмо №ФО-52/30.07.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 340 лева, които представляват възстановени средства на Община Велико Търново за фактически изплатени средства за пътни разходи на правоимащи болни през второто тримесечие на 2021 г.

С писмо № ФО-54/03.08.2021 г. на Министерство на финансите е увеличена общата субсидия за държавни дейности в размер на 44 260 лева. Корекцията е във връзка с изплащане на минимални диференцирани размери на паричните средства за физическа активност, физическо възпитание, спорт и спортно-туристическа дейност. Промяната е отразена в делегирана от държавата дейност 713 „Спорт за всички“ по съответните разходни параграфи.

С писмо № ФО-55/04.08.2021 година на Министерство на финансите е увеличена общата субсидия за държавни дейности в размер на 4 200 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-56/04.08.2021 година на Министерство на финансите е увеличена общата субсидия за държавни дейности в размер на 9 100 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-60/06.08.2021 година на Министерство на финансите е увеличена общата субсидия за държавни дейности в размер на 5 700 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-61/09.08.2021 година на Министерство на финансите е увеличена общата субсидия за държавни дейности в размер на 20 574 лева. Допълнителните разходи са предназначени за закупуване на познавателни книжки по всички образователни направления – за всяко дете, записано във втора възрастова група на общинските детски градини и училища за осъществяване на предучилищно образование за 2021 г. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-62/13.08.2021 година на Министерство на финансите е увеличена общата субсидия за държавни дейности в размер на 76 717 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-63/13.08.2021 година на Министерство на финансите е увеличена общата субсидия за държавни дейности в размер на 15 400 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-66/27.08.2021 година на Министерство на финансите е увеличена общата субсидия за държавни дейности в размер на 196 070 лева. Средствата са за одобряване на допълнителни разходи за финансово осигуряване на дейности по Национална програма „Оптимизиране на вътрешната структура на персонала“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-67/09.09.2021 година на Министерство на финансите е увеличена общата субсидия за държавни дейности в размер на 810 лева. Допълнителните разходи са предназначени за изплащане на стипендии и на еднократно финансово подпомагане по Програма на мерките за закрила на деца с изявени дарби от държавни, общински и частни училища през 2021 година . Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-68/01.10.2021 година на Министерство на финансите е увеличена общата субсидия за държавни дейности в размер на 20 500 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-69/01.10.2021 година на Министерство на финансите е увеличена общата субсидия за държавни дейности в размер на 540 лева. Допълнителните разходи са предназначени за изплащане на стипендии по Програма на мерките за закрила на деца с изявени дарби от държавни, общински и частни училища през 2021 година . Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-71/04.10.2021 година на Министерство на финансите е увеличена общата субсидия за държавни дейности в размер на 21 896 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-73/15.10.2021 година на Министерство на финансите е увеличена общата субсидия за държавни дейности в размер на 810 лева. Допълнителните разходи са предназначени за изплащане на стипендии и на еднократно финансово подпомагане по Програма на мерките за закрила на деца с изявени дарби от държавни, общински и частни училища през 2021 година . Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-74/15.10.2021 година на Министерство на финансите е увеличена общата субсидия за държавни дейности в размер на 2 565 лева. Допълнителните разходи са предназначени за изплащане на стипендии по Програма на мерките за закрила на деца с изявени дарби от държавни, общински и частни училища през 2021 година . Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-81/28.10.2021 година на Министерство на финансите е увеличена общата субсидия за държавни дейности в размер на 6 324 лева. Допълнителните разходи са предназначени за финансово осигуряване на дейности по НП „Осигуряване на съвременна образователна среда“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-77/20.10.2021 година на Министерство на финансите са увеличени трансферите за други целеви разходи в размер на 623 156 лева. Средствата са целеви, включително и за местни дейности и са предоставени за изплащане на действително извършени разходи за изпълнение на мерките във връзка с COVID-19 през 2021г. в размер на 529 683 лв. и за изплащане на разходите за субсидиране на обществени пътнически превози по междуселищни автобусни линии, в размер до 93 473 лв.

С писмо № ФО-78/26.10.2021 година на Министерство на финансите са увеличени трансферите за други целеви разходи в размер на 8 613 лева. Допълнителните разходи са предназначени за възстановяване на фактически изплатените средства за присъдена издръжка за третото тримесечие на 2021 година на Община Велико Търново въз основа представена справка.

С писмо №ФО-79/26.10.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 582 лева, които представляват възстановени средства на Община Велико Търново за фактически изплатени средства за пътни разходи на правоимащи болни през третото тримесечие на 2021 г.

С писмо №ФО-82/28.10.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 800 000 лева, предназначени за финансово осигуряване на дейности по Програмата за изграждане, пристрояване, надстрояване и реконструкция на детски ясли, детски градини и училища 2020-2022 година. Промяната е отразена по бюджета на Общината във функция „Образование“, §§ 5202 Придобиване на сгради за обект „Изграждане на ДГ за 120 места в кв. "Зона - В", ПМС 260/24.11.2017 година“.

С писмо № ФО-83/02.11.2021 година на Министерство на финансите е увеличена общата субсидия за държавни дейности в размер на 91 261 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-84/08.11.2021 година на Министерство на финансите е увеличена общата субсидия за държавни дейности в размер на 365 121 лева. Средствата са за одобряване на допълнителни разходи за финансово осигуряване на дейности по Национална програма „Оптимизиране на вътрешната структура на персонала“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-85/11.11.2021 година на Министерство на финансите е увеличена общата субсидия за държавни дейности в размер на 1 290 000 лева. Средствата са за капиталови разходи. Промяната е отразена по бюджета на Общината за обект „Доизграждане на улични участъци в кв. Картала, гр. В . Търново /доизграждане на участък от ул. Александър Бурмов от ОК 2374 а до ОК2475 и изграждане на нов уличен участък от ОК2524 до ОК2903 м/у ул. А. Бурмов и ул. Беляковско шосе/ - ПМС 376/05.11.21 г.“.

С писмо № ФО-88/24.11.2021 година на Министерство на финансите е увеличена общата субсидия за държавни дейности в размер на 90 545 лева. Средствата са за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-90/26.11.2021 година на Министерство на финансите са увеличени трансферите за други целеви разходи в размер на 166 761 лева. Средствата са за осигуряване на ефективни противоепидемични мерки за превенция и ограничаване разпространението на COVID-19. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-91/29.11.2021 година на Министерство на финансите е увеличена общата субсидия за държавни дейности в размер на 6 600 лева. Средствата са за одобряване на допълнителни разходи за финансово осигуряване на дейности по Национална програма „Отново заедно“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-92/29.11.2021 година на Министерство на финансите е увеличена общата субсидия за държавни дейности в размер на 63 051 лева. Средствата са за изплащане на допълнително възнаграждение за постигнати резултати от труда на директорите на общинските образователни институции. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ДПРС–4/23.11.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 385 917 лева, както следва: 333 150 лв. за субсидии за превоз на пътници по нерентабилни линии във вътрешноградския транспорт и транспорта в планински и други райони; 81 778 лв. за компенсации за транспорт за деца и ученици; /-/ 84 218 лв. за пътувания по вътрешноградския транспорт и междуселищния автомобилен транспорт; 55 207 лв. за превоз на служители, ползващи право на безплатно пътуване при изпълнение на служебните си задължения.

С писмо № ФО-97/17.12.2021 година на Министерство на финансите е увеличена общата субсидия за държавни дейности в размер на 67 488 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-98/17.12.2021 година на Министерство на финансите е увеличена общата субсидия за държавни дейности в размер на 6 469 лева. Допълнителните разходи са за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-101/17.12.2021 година на Министерство на финансите са увеличени трансферите за други целеви разходи в размер на 20 167 лева. Средствата са за компенсация на намалението в приходите от данък върху таксиметров превоз на пътници.

С писмо № ФО-102/17.12.2021 година на Министерство на финансите са увеличени бюджетните взаимоотношения с ЦБ с получени от общини трансфери за други целеви разходи в размер на 13 522 лева. Средствата са целеви, за окончателно плащане на действително извършени транспортни разходи за доставка на хляб и основни хранителни продукти за 2020 г. в планински и малки селища с население до 500 жители (без курортите). Промяната е отразена по бюджета на Община Велико Търново във функция VIII „Икономически дейности и услуги“, делегирана от държавата дейност 898 „Други дейности по икономиката“.

С писмо № ФО-103/21.12.2021 година на Министерство на финансите е увеличена общата субсидия за държавни дейности в размер на 28 570 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо №ФО-106/21.12.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 564 лева, които представляват възстановени средства на Община Велико Търново за фактически изплатени средства за пътни разходи на правоимащи болни през четвъртото тримесечие на 2021 г.

С писмо № ФО-112/23.12.2021 година на Министерство на финансите е увеличена общата субсидия за държавни дейности в размер на 2 000 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-114/23.12.2021 година на Министерство на финансите е увеличена общата субсидия за държавни дейности в размер на 13 535 лева. Допълнителните разходи са предназначени за финансово осигуряване на дейности по национални програми за развитие на образованието. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ФО-115/23.12.2021 година на Министерство на финансите е увеличена общата субсидия за държавни дейности в размер на 121 995 лева. Средствата са за одобряване на допълнителни разходи за финансово осигуряване на дейности по Национална програма „Оптимизиране на вътрешната структура на персонала“. Промяната е отразена по бюджета на Общината в съответните делегирани от държавата дейности и разходни параграфи във функция „Образование“.

С писмо № ДПРС–5/22.12.2021 г. на Министерство на финансите са увеличени бюджетните взаимоотношения с ЦБ с получените трансфери за други целеви разходи в размер на 10 966 лв. за компенсации за транспорт за деца и ученици.

В §§ 61-01 “Получени трансфери” е отразен трансфера от Централна избирателна комисия в размер на 4 984 лв. Средствата са предназначени за възнаграждения на членовете на ОИК.

В §§ 61-01 “Получени трансфери” е отразен трансфера от Областен управител в размер на 1 728 081 лв. Средствата са предназначени за възнаграждения и осигурителни вноски на членовете на СИК и за покриване на разходи за организационно-техническа подготовка на изборите за Президент и Вицепрезидент и Народно събрание.

В §§ 61-01 “Получени трансфери“ е отразен трансфера получен от общините Елена, Златарица, Горна Оряховица и Стражица в размер на 5 175 лв. Средствата представляват отчисления по чл. 60 от Закона за управление на отпадъците.

В §§ 61-01 “Получени трансфери” е отразен трансфера получен от Министерство на труда и социалната политика в размер на 2 092 796 лв. Средствата са целеви за предоставяне на социалните услуги „Обществена трапезария“, „Лична помощ“ и „Приемна грижа“.

В § 61-01 “Получени трансфери“ е отразен трансфера получен от община Павликени в размер на 3 975 лв. Средствата са за извършено археологическо проучване в РИМ В. Търново.

В §§ 61-01 “Получени трансфери” е отразен трансфера получен от Фонд "Социална закрила" към Министерство на труда и социалната политика в размер на 24 854 лв. за Реновиране и модернизация на материалната база на Център за настаняване от семеен тип - с. Церова Кория.

В §§ 61-01 “Получени трансфери” са отразени трансфери по проекти на училища за провеждане на олимпиади и командировки в размер на 176 001 лева ;

В §§ 61-01 “Получени трансфери” са отразени трансфери от Министерството на културата, предназначени за реализация на проекти и енергийно подпомагане в Регионална библиотека „П. Р. Славейков“ и теренни и археологични проучвания в РИМ В. Търново в размер на 141 613 лв.

В §§ 61-02 „Предоставени трансфери” е отразен предоставен трансфер на Министерство на здравеопазването за Държавна психиатрична болница, с. Церова Кория за осъществяване на дейността на Център за настаняване от семеен тип за лица с психични разстройства, с. Церова кория в размер на /-/ 207 700 лева.

В §§ 61-02 „Предоставени трансфери“ е отразен предоставен трансфер на Министерство на труда и социалната политика по проект „Красива България“ за реконструкция и въвеждане на мерки за енергийна ефективност в ОУ „П. Р. Славейков“, гр. Велико Търново в размер на /-/ 106 857 лева.

В §§ 61-02 „Предоставени трансфери“ е отразен предоставен трансфер на Министерство на културата за осъществяване на дейността на Музикално-драматичен театър „Константин Кисимов“, гр. Велико Търново в размер на /-/ 86 400 лева.

В §§ 61-02 „Предоставени трансфери“ е отразен предоставен трансфер на Държавна агенция „Архиви“ към Министерски съвет в размер на /-/ 3 591 лева. Средствата са за реализация на проект „Ретроспекция на културните събития във Велико Търново“.

В §61-02 „Предоставени трансфери” е отразен предоставен трансфер от Община В. Търново на държавни училища за компенсации за транспорт на ученици в размер на /-/ 25 789 лева. Средствата са получени от Министерство на финансите като целеви трансфер;

В §61-02 „Предоставени трансфери” са отразени предоставени трансфери на държавни училища на територията на Община Велико Търново за организиране и провеждане на избори за Президент и Вицепрезидент и Народно събрание в размер на /-/ 8 157 лв.;

В §§ 61-05 “Получени трансфери от МТСП” е отразен трансфера предоставен във връзка с “Програмата за осигуряване на заетост” в размер 54 345 лева. Трансферът е отразен към приходите за делегираните от държавата дейности, а по разхода във функция 5 “Социално осигуряване, подпомагане и грижи”, дейност 532 “Програми за временна заетост”.

В §§ 62-02 “Трансфери между бюджети и Сметки за средствата от ЕС” са отразени трансфери между бюджетни и извънбюджетни сметки в размер на /-/ 713 304 лева, които представляват предоставени средства от бюджета за собствено участие по проекти, реализирани от Община Велико Търново в размер на нето /-/ 854 217 лева и възстановена финансова корекция по бюджета на Община Велико Търново от МРРБ в размер на /+/ 140 913 лева по проект №BG16RFOP001-1.009-0004-C01 „Привлекателна и съхранена автентична градска среда на град Велико Търново“.

В §§ 76-00 “Временни безлихвени заеми между бюджети и сметки за средствата от ЕС” /нето/ е отразен такъв в размер на /нето/ /-/ 743 498 лева. Средствата са временни безлихвени заеми - получени и предоставени /нетна стойност/, съгласно указанията на ДДС №7/04.04.2008 г., за авансово съфинансиране на проекти по Оперативни програми.

На основание чл. 56 от Закона за публичните финанси с получените трансфери е извършена служебна актуализация на бюджета.

С извършените промени, размерът на Бюджета на Община Велико Търново е достигнал 114 433 891 лева.

Бюджетът е разпределен и изпълняван по функции и дейности съгласно приоритетите, определени с Решение №481/25.02.2021 година на Великотърновски общински съвет.

Разпределението на бюджета и изпълнението на разходната му част е както следва:

І. Делегирани от държавата дейности:

|  |  |  |  |
| --- | --- | --- | --- |
| **МЕРОПРИЯТИЯ** | **Уточнен годишен план** | **Отчет към 31.12.2021** | **Относителен дял %** |
|
|
| 1.Общи държавни служби | 5 061 808 | 5 061 808 | 7,57 |
| 2.Отбрана и сигурност | 1 281 412 | 689 883 | 1,03 |
| 3.Образование | 43 240 375 | 40 133 068 | 59,99 |
| 4.Здравеопазване | 5 576 487 | 3 648 626 | 5,45 |
| 5. Социално осигуряване, подпомагане и грижи | 12 558 198 | 10 321 191 | 15,43 |
| 7. Култура, спорт, почивни дейности и религиозно дело | 5 008 677 | 4 759 357 | 7,11 |
| 8.Икономически дейности и услуги | 636 521 | 519 901 | 0,78 |
| Основен ремонт на ДМА | 1 459 081 | 856 153 | 1,28 |
| Придобиване ДМА | 961 581 | 898 850 | 1,34 |
| Придобиване НДА | 15 881 | 15 881 | 0,02 |
| **Всичко**: | **75 800 021** | **66 904 718** | **100,00** |

С най-голям относителен дял в разходната част на отчета на Община Велико Търново към 31.12.2021 г. за делегираните от държавата дейности заема Функция „Образование“- 59,99 %, следван от Функция „Социално осигуряване, подпомагане и грижи“ – 15,43 % и Функция „Общи държавни служби“ – 7,57 %.

ІІ. Местни дейности и Делегирани от държавата дейности, дофинансирани с приходи от общински характер, дарения и други:

|  |  |  |  |
| --- | --- | --- | --- |
| **МЕРОПРИЯТИЯ** | **Уточнен годишен план** | **Отчет към 31.12.2021** | **Относителен дял %** |
|
|
| 1.Общи държавни служби | 5 943 405 | 5 943 405 | 15,39 |
| 2.Отбрана и сигурност | 168 131 | 168 131 | 0,44 |
| 3.Образование | 2 421 828 | 2 421 828 | 6,27 |
| 4.Здравеопазване | 564 856 | 564 856 | 1,46 |
| 5.Социално осигуряване, подпомагане и грижи | 1 924 585 | 1 924 585 | 4,98 |
| 6. Жилищно строителство, БКС и опазване на околната среда | 13 307 932 | 13 307 932 | 34,45 |
| 7. Култура, спорт, почивни дейности и религиозно дело | 3 791 855 | 3 791 855 | 9,81 |
| 8. Икономически дейности и услуги | 3 028 320 | 3 028 320 | 7,84 |
| 9.Разходи, некласифицирани в други функции | 17 789 | 17 789 | 0,05 |
| Основен ремонт на ДМА | 3 795 124 | 3 795 124 | 9,82 |
| Придобиване ДМА | 3 575 531 | 3 572 328 | 9,25 |
| Придобиване НДА | 9 426 | 9 426 | 0,02 |
| Придобиване на земя | 85 088 | 85 088 | 0,22 |
| **Всичко**: | **38 633 870** | **38 630 667** | **100,00** |

С най-голям относителен дял в разходната част на отчета на Община Велико Търново към 31.12.2021 г. за Местни дейности и Делегирани от държавата дейности, дофинансирани с приходи от общински характер е Функция „Жилищно строителство, БКС и опазване на околната среда“- 34,45 %, следван от Функция „Общи държавни служби“ -15,39 % и Функция „Култура, спорт, почивни дейности и религиозно дело“ – 9,81 %.



Най-голям относителен дял в разходната част по отчета на Община Велико Търново за делегираните от държавата дейности имат разходите за трудови възнаграждения и осигурителни вноски – 79.91 %, за издръжка са 12.42 % и т.н.

Най-голям относителен дял в разходната част по отчета на Община Велико Търново за местните и дофинансираните дейности имат разходите за издръжка – 51,73 %,за трудови възнаграждения и осигурителни вноски – 26,30 % и т.н.

Просрочените задължения на Община Велико Търново към 31.12.2021 г. са в размер на 1 516 811 лв. Просрочените вземания на Община Велико Търново към 31.12.2021 г. са в размер на 410 857 лева.

Постъпилите средства по сметките за средства от ЕС и Други международни програми са в размер на /+/ 7 183 048 лв. Операциите с финансови активи и пасиви са в размер на /+/ 1 169 485 лв. Отчетените разходи са в размер на /+/ 8 352 533 лева.

**Инж. Д. Панов**

*Кмет на Община Велико Търново*

**Съгласувал,**

**Сн. Данева – Иванова**

*Зам.кмет "Финанси"*

**М.Маринов**

*Директор дирекция "Бюджет и финанси"*

**Д. Данчева**

*Главен счетоводител*

*Изготвил,*

*Д. Гавраилова, Експерт Дирекция БФ*

*Кр. Маринова, Експерт Дирекция БФ*